|  |  |
| --- | --- |
| 22.03.2019. | Nr. 2.5/2019/1211 |
| Uz  | Nr.  |

|  |
| --- |
| Sarunu procedūras pretendentiem |

Par sarunu procedūru "Ģeogrāfiskās informācijas sistēmas pakalpojuma ieviešana un abonēšana" (ID Nr.AST2019/29) - atbildes uz pretendentu jautājumiem un grozījumi nolikumā

Ļ. cien. dāmas / a. god. kungi!

Ar šo vēstuli sniedzam atbildes uz pretendenta jautājumiem par sarunu procedūru.

**1. Jautājums: Nolikuma punktā 11.6 ir rakstīts “Piedāvājumam jābūt iesniegtam latviešu un/vai angļu valodā.”** *Vai tas nozīmē, ka Piedāvājums jāiesniedz gan latviešu, gan angļu valodā? Vai no tā izriet, ka Piedāvājumā var pievienot dokumentus*

*bez tulkojumiem?*

Atbilde: Piedāvājumu var iesniegt latviešu vai angļu valodās. Piedāvājumā var pievienot dokumentus bez tulkojumiem.

**2. Jautājums: Nolikuma 15.1 punktā ir rakstīts “Piedāvājuma vērtēšanas ietvaros Pretendenti tiks uzaicināti noteiktā laikā, saskaņā ar Nolikuma 15.8 punktu, Pasūtītāja telpās (Rīgā) veikt sistēmas demonstrāciju. Pakalpojuma (piedāvātā risinājuma) demonstrācija jāveic atbilstoši Pielikumā Nr. 7 aprakstītajiem funkcionalitātes scenārijiem, ievērojot scenāriju punktu secību.”** *Ir jāsecina, ka Pielikums Nr. 7 neatbilst minētajam 15.1 punktā, attiecīgi Pretendenti nevar iepazīties ar informāciju par Funkcionalitātes scenārijiem un nevar sagatavoties plānotajai demonstrācijai.*

Atbilde: Nolikuma 15.1 un 16.7. punktos ir ieviesusies drukas kļūda un nolikumā tiek veikti sekojoši grozījumi:

1) Nolikuma 15.1. punktā: "…Pakalpojuma (piedāvātā risinājuma) demonstrācija jāveic atbilstoši 8. pielikumā aprakstītājiem funkcionalitātes scenārijiem, ievērojot scenāriju punktu secību."

2) Nolikuma 16.7. punktā: "Funkcionalitātes kvalitāte tiks novērtēta, piešķirot punktus no 0 līdz 10 par katru piedāvātā risinājuma demonstrācijas soli, punktu vai to kopu, atbilstoši 8. pielikumā esošajai tabulai, saskaņā ar šādu metodoloģiju:"

8.pielikums "ĢIS pakalpojuma izvērtēšanas scenārijs" pievienots šīs vēstules pielikumā.

Grozījumi ir sarunu procedūras nolikuma neatņemama sastāvdaļa.

 **3. Jautājums: Kāds ir kopējais izejošā kanāla apjoms struktūrvienībām, kas izmantos ĢIS sistēmu, lai varētu nodrošināt atbilstošu pieslēguma veidu datu centrā?**

Atbilde: Izvēloties pieslēguma veidu datu centrā, lūdzam ņemt vērā tehniskajā specifikācijā noteiktās sistēmas veiktspējas prasības, paredzamo lietotāju skaitu, izmantojamās fona kartes un tml.

**4. Jautājums: Sarunu procedūras Līguma projektā 9.1 punktā ir minēts “[..] nodrošināt piekļuvi platformas sistēmas datiem un funkcionalitātei trešajām personām.” Vai trešās personas varēs izmantot piekļuvi tikai Pasūtītāja darbu izpildes vajadzībām?**

Atbilde: Jā. Trešās personas būs tikai tās, kas izpildīs darbus Pasūtītāja pamatbiznesa vajadzību nodrošināšanai, piem. jaunu objektu būvniecība, uzturēšanas darbi, avāriju novēršana un tml.

**5. Jautājums: Sarunu procedūras Tehniskajā specifikācijā 7.4.7. punktā ir norādīts objektu veids un skaits par ko tiek glabāta informācija. Kāds ir paredzamais datu apjoms datubāzē par šiem objektiem?**

Atbilde: Pamatdati paredzami līdz 20Gb. Pasūtītājs paredz, ka tuvā nākotnē sistēmā varētu tikt pievienoti aerolāzerskenēšanas dati, tāpēc sagaidāms datu apjoma pieaugums līdz vismaz 1 TB.

**6. Jautājums: Sarunu procedūras Tehniskajā specifikācijā 7.4.2. punktā D7 tiek minētas monitoringa sistēmas. Kāda monitoringa sistēma ir Pasūtītāja rīcībā un kādas ir tās integrācijas iespējas (API)?**

Atbilde: Pasūtītāja rīcībā ir monitoringa sistēma Zabbix, kura nodrošina datu saņemšanu no Zabbix proxy instancēm.

**7. Jautājums: Atbilstoši sarunu procedūras Tehniskās specifikācijas 7.4.2. punktam D9, un 7.4.4. punktam ADM-5, Pasūtītāja rīcībā ir ADFS sistēma,**

**kuru nepieciešams integrēties arī ĢIS. Jautājums vai pašreiz Pasūtītāja ADFS jau nav sasaistīts ar "Azure AD Connect Health", kas**

**nodrošinātu D9 un ADM-5 prasību izpildi (**[**https://docs.microsoft.com/en-us/azure/active-directory/hybrid/how-to-connect-healthadfs**](https://docs.microsoft.com/en-us/azure/active-directory/hybrid/how-to-connect-healthadfs)

Atbilde: Ja par ADFS tiek jautāts saistībā ar SSO, tad šī funkcija AST ir ieviesta. Pārējie servisi no Azure netiek izmantoti.

**8. Jautājums: Ja Piedāvājumā Pretendents piedāvā ĢIS programmatūras licences, vai licencēm ir jāpaliek pasūtītāja īpašumā, vai tās ir jānodrošina tikai uz Līgumā noteikto izpildes termiņu?**

Atbilde: Sākotnēji Pasūtītājs neplāno iegādāties licences savā īpašumā, izņemot gadījumu, ja nav citu licencēšanas iespēju. Pasūtītājam gan jābūt iespējai pārņemt vai iegādāties nepieciešamās licences, ja Pasūtītājs izvēlas pārvietot pakalpojumu uz savu infrastruktūru.

Pasūtītājs var izskatīt iespēju iegadāties licences savā īpašumā, ja šādi iespējams nodrošināt izdevīgāku pakalpojuma abonēšanas maksu.

**9. Jautājums: Cenu Piedāvājumā ir norādīts, ka Aprēķinot Piedāvājuma kopējo summu cena par ĢIS pakalpojuma ikgadējo abonēšanu ir jānorāda par 5 gadiem un atsevišķi jānorāda ĢIS pakalpojuma ieviešanas izmaksas. Līgumā punktā 2.4 ir pieminēti arī Papildus pakalpojumi, kuri nav prasīti Cenu piedāvājumā. Attiecīgi būtu Lūgums detalizētāk paskaidrot norādāmās izmaksas Cenu piedāvājumā.**

Atbilde: Konkrētajā procedūrā jānorāda un tiks vērtētas tikai Līguma projekta 1.1. punktā norādītie pakalpojumi, atbilstoši Cenu sarakstam (nolikuma 5. pielikums), izņemot nākotnes attīstības maksas vai citus neparedzamus maksājumus.

Atgādinām - Cenu saraksta 3. pozīcijā jānorāda viena gada (abonēšanas) maksa.

 Līguma 2.4. punktā norādītie papildu pakalpojumi nav jānorāda un tie netiks vērtēti. Ja Pretendents spēj novērtēt Papildus pakalpojumu iespējamās izmaksas no tehniskajā specifikācijā un Nolikumā pieejamās informācijas, tad tās var uzskaitīt atsevišķā cenrādī, ko pievieno Piedāvājumam.

Informējam, ka Piedāvājuma iesniegšanas termiņš tiek pagarināts līdz **2019. gada 4. aprīlim pulksten 10.00** (Latvijas laiks). Saņemtie piedāvājumi tiks atvērti 2019. gada 4. aprīlī pulksten 10.00 (tūlīt pēc piedāvājuma iesniegšanas termiņa beigām) AS "Augstsprieguma tīkls" 107.telpā, Dārzciema ielā 86, Rīgā, LV-1073. Par derīgu tiks atzīts piedāvājuma nodrošinājums, kas sagatavots, ievērojot sākotnēji sarunu procedūras nolikumā noteikto piedāvājumu iesniegšanas termiņu.

Pielikumā:

Nolikuma 8.pielikums: ĢIS pakalpojuma izvērtēšanas scenārijs uz 9 lpp.

Ar cieņu,

|  |  |
| --- | --- |
| Valdes loceklis | Mārcis Kauliņš |
|  |   |

Kundziņa 67725238